Aṣḍal iḍegar tazeṭṭut. Yeqqim ddaw uṣenduq-is, aqerru-s gar yifasen, ahat akken ad ikemmel astewtew n wul-is… yezra d akken yecnnu ɣef lberquq. Tamuɣli yin-s ur telli ara, ɣef waya yesnulfa-d yiwet, yezra ur yezmir ad att-yekseb yuwwas. Ciṭ n wegris yin-s tella din akken ad as-terr rruḥ ɣer tfekka-s, d tin ur tezmirḍ ad tebḍuḍ-tt ɣef urway n ussirem-is. Yella d amceṭuḥ, qrib d akɛur, d areqaq, yecmet d igellil am Ayub ; ur yesɛi sseqef, tawacult, ula d assirem akken ad iseggem tudert-is. ɣef waya yestqnaɛ ad yesufeɣ targit-is, akken ad yeckunṭeḍ deg yiwen wadeg makken madden merra beran-as. Targit yettwafren, d awezɣi, yewɛar, ur yezmir at-id-yebdar ma yella ur tid-ḍefir ara s ttemsxir it-yettfeẓan deɣa teɣmart-is am iɣes yeɛran s layas.